Pasvalio rajono sutrikusio intelekto žmonių užimtumo centras „Viltis“.

**6. PASLAUGŲ GAVĖJŲ GYVENIMO KOKYBĖS GERINIMO REZULTATAI**

32 kriterijus Socialinių paslaugų teikėjas turi aiškią paslaugų gavėjų gyvenimo kokybės koncepciją

 ir vykdo veiklą, grindžiamą paslaugų gavėjų poreikių vertinimu, siekiant pagerinti jų

 gyvenimo kokybę.

 Rodiklis: Paslaugų gavėjų, teigiamai įvertinusių gyvenimo kokybės pokyčius, procentinė

išraiška.

Rezultatų paaiškinimas:

Paslaugų gavėjų gyvenimo kokybės pokytis, gaunant paslaugas Centre, matuojamas kasmet nuo 2019 m. ir tai daroma anketinės apklausos būdu.

Anketinėje apklausoje 2019 - 2020 m. dalyvavo visi 28 paslaugų gavėjai. 9 paslaugų gavėjams dėl sunkios sveikatos būklės klausimynas pildomas remiantis stebėjimo metodu, kurį vykdo darbuotojai.

Išanalizavus 2019 - 2020 m. atliktų apklausų rezultatus, pastebimas teigiamas gyvenimo kokybės pokytis - 2020 m.: 13% daugiau paslaugų gavėjų teigė, kad jų teisės užtikrinamos centre, 16% - patenkintų užimtumo veiklomis, 21% - pagerėjo nuotaika ir 42% - pagerėjo sveikata.

Paslaugų gavėjų teisių užtikrinimas centre pakito, nes teisių žinojimas ir galimybė jomis pasinaudoti skatina savarankiškumą, padeda būti aktyviais bendruomenėje, dalyvauti Centro tarybos rinkimuose. Teigiamą pasitenkinimo užimtumo veiklomis pokytį lėmė paslaugų gavėjų įtraukimas į veiklų planavimą ir organizavimą. Emocinės gerovės pokyčiai susiję su paslaugų gavėjų individualių poreikių tenkinimu. Fizinės gerovės teigiamus pokyčius lėmė sveikatą stiprinančios veiklos, sveika mityba.

Apklausos rezultatai aptarti su paslaugų gavėjais, globėjais ir darbuotojais individualiai ir grupiniuose susirinkimuose.

Galima daryti išvadą, kad teigiami pokyčiai paslaugų gavėjų gyvenimo kokybės srityse vyksta dėl Centre nuolat tobulinamų teikiamų paslaugų. Pasitenkinimas gyvenimu, kasdienės teigiamos emocijos, gyvenimas be pykčio ir nerimo paslaugų gavėjams yra labai svarbūs ir tai daro teigiamą įtaką ir jų sveikatos būklei. Asmens gyvenimo kokybė gerėja, kai jo poreikiai yra tenkinami ir į jų poreikius yra atsiliepiama.